Star Wars Jedi Knight: Jedi Academy

**Star Wars Jedi Knight: Jedi Academy** on Raven Softwaren kehittämä ja LucasArtsin julkaisema *[[Tähtien sota]]* -maailmaan sijoittuva ensimmäisen persoonan ammuntapeli. Peli julkaistiin vuonna 2003 Microsoft Windowsille, Xboxille ja OS X:lle ja 26. maaliskuuta 2020 Nintendo Switchille ja PlayStation 4:lle.

Peli on *Jedi Knight* -sarjan kolmas peli. Pelissä ei enää ohjata edellisten pelien päähenkilöä Kyle Katarnia, vaan pelaaja on tämän jedioppilas, jonka sukupuolen, rodun ja ulkonäön pelaaja saa valita vapaasti. Pelin juoni kehkeytyy pahan sith-kultin ympärille joka yrittää varastaa Voimaa.

Peli keskittyy pääasiassa valomiekkataisteluun ja jedivoimien (Force Powers) kehittämiseen, mutta sisältää myös aseiden laajempaa käyttöä. Pelaaja saa kerrallaan valita viidestä tasosta, tehtävästä tai skenaariosta, jotka saa suorittaa vapaassa järjestyksessä. Välissä pelaajan on myös pakko selvittää juonelle oleellisia tasoja. Pelaaja pääsee jatkamaan juonta suoritettuaan vähintään neljä tehtävää.

Pelissä pelaaja joutuu myös valitsemaan voiman valoisan ja pimeän puolen väliltä, mikä myös vaikuttaa siihen, miten peli päättyy.

Peli kehitettiin lähinnä verkkomoninpeliä ajatellen, mikä näkyykin heikossa juonessa. Peli hyödynsi edellisen pelin grafiikkamoottoria (muunnelma *[[Quake]] 3*:n moottorista).

## Pelaaminen
### Verkkomoninpeli
Verkkopeleistä voit etsiä itsellesi sopivaa klaania tai perustaa itse sellaisen, mutta ei ole pelkästään klaaneja vaan myös akatemioita, joihin voit liittyä ja kartuttaa taitoasi muiden opettamana. Verkkopelissä on mahdollista itse päättää, minkä näköisen hahmon ottaa pelattavakseen. Valmiina on monta vaihtoehtoa, mutta jos ne eivät riitä, voi internetistä ladata lisää. Nimen ja hahmon ulkoasun valinnan jälkeen pelaaja saa päättää, millaista valosapelia käyttää. Vaihtoehtoina on:

* Single saber – vain yksi valomiekka, mutta saat kesken pelin vaihtaa tyyliä (Fast, Medium, Strong = Nopea, Tavallinen, Voimakas)
* Dual sabers – kaksi valomiekkaa, hyvä niille, jotka pitävät nopeasta mätkinnästä. Toinen valomiekka on mahdollista sammuttaa ja käyttää yhtä, mutta vain yhdellä tyylillä (nopea).
* Saber staff – kaksipäinen valomiekka, erittäin tehokas ja hyvä niille, jotka haluavat lopettaa matsin lyhyeen. Toisen terän voi sammuttaa ja käyttää yhtä mutta vain yhdellä tyylillä (tavallinen).

Verkkopeli ei jää pelkästään muiden pelaajien mätkintään, vaan taisteluvaihtoehtoja on monia, esimerkiksi Kaksintaistelu 1 vs 1 -matsi, jossa kaksi pelaajaa taistelevat toisiaan vastaan muiden ollessa katsojatilassa, Power Duel, jossa kaksi pelaajaa taistelee yhtä hieman vahvempaa pelaajaa vastaan, CTF (Capture The Flag, joka on monessa verkkopelissä), myös deathmatch löytyy.

### Modifikaatiot eli moninpelimodit

Jedi Academyyn on olemassa lukuisia modifikaatioita, joista jokainen poikkeaa omalla tavallaan alkuperäisestä. Kokeneilla pelaajilla on 3–4 modifikaatiota käytössä samanaikaisesti, jotta he saisivat parhaan pelikokemuksen irti. Tunnettuja ja palkittuja modifikaatioita:

* *[[Moviebattles 2]]*: Tämä on kaikkein tunnetuin ja pelatuin modifikaatio. Se luo peliin kokonaan uuden taistelujärjestelmän. 
* **, kehitteillä oleva kaikkien aikojen seuratuin modifikaatio. Modi on saanut myös suuren epäilijäjoukon, sillä modin kehittäjä käyttää muiden modaajien töitä rahan hankkimiseen. Modin julkaisulupaa on lykätty useaan otteeseen vuoden 2007 keväästä lähtien, mutta lopulta *Kotf: Expansion Pack* julkaistiin virallisesti 1. maaliskuuta 2008, joskin modin täysverinen osa on toistaiseksi vielä kehityksessä. *Knights of the Forcen* voi joko ladata ilmaiseksi monilta internetin lataussivuilta tai ostaa DVD:nä Turkista.
* *Open Jedi Project*: betavaiheessa oleva kaikkien aikojen kunnianhimoisin *Jedi Academy* -modifikaatio. 

Myös yksinpeliin on tehty modifikaatioita.

## Yksinpelin juoni

Yksinpeli alkaa pelaajan, Jadenin, matkustaessa avaruusaluksessa muutaman muun jedioppilaan kanssa. Yhtäkkiä aluksen täytyy tehdä pakkolasku tuntemattomaan metsään. Metsä on eräänlainen harjoittelutaso, jossa toinen jedioppilas, Rosh Penin antaa pelaajalle ohjeita. Tason lopussa pelaaja joutuu ensimmäiseen valosapelitaisteluunsa. Taistelun jälkeen näytetään välivideo jossa Tavion, pelin antagonisti, varastaa Voimaa Jediakatemian temppelistä. Tavion huomaa Jadenin ja suuntaa voimasäteen häneen ja Jaden menettää tajunsa. Samalla Tavionin oppilas Alora käy varastamassa tietoja Luke Skywalkerin tietokoneelta. Sen jälkeen pelaaja käy vielä toisella harjoitusradalla, jossa Rosh lähettää valosapelia kantavan harjoitusrobotin Jadenin kimppuun, jotta Rosh kerkeisi itse ensin maaliin. Tämän jälkeen pelaaja tekee joko neljä tai viisi tehtävää, jonka jälkeen hän lähetetään Hothiin, josta Luke oli nähnyt näyn. Hothissa Jaden löytää vahvan sotilaspuolustuksen lisäksi Aloran, joka selostaa Tavionille, mitä hän löysi Luken tietokoneelta. Jaden käy Aloran kimppuun ja pelaaja joutuu Aloran kanssa valosapelitaisteluun. Aloran päihitettyään Jaden yrittää tappaa hänet, mutta Alora pääsee karkuun. Kun Jaden saapuu takaisin Jediakatemialle hän saa tietää, että Rosh on kadonnut omalla tehtävällään. Jaden tekee taas joko neljä tai viisi tehtävää, minkä jälkeen hän lähtee tehtävälle Vjun-planeetalle Darth Vaderin linnoitukseen. Kyle lähtee Jadenin mukaan. Vjunista Jaden löytää Roshin, joka on kääntynyt voiman pimeälle puolelle. Pelaaja joutuu taistelemaan Roshin ja häntä puolustavien Reborn-kaksosten kanssa. Kun Rosh on selätetty, Kyle ilmaantuu paikalle ja Tavion tulee ja heittää Voimalla Kylen seinään. Tavion romahduttaa katon Jadenin valosapelilla ja lähtee Roshin kanssa karkuun. Pois päästessään Kyle ja Jaden kertovat Lukelle Tavionin yrittävän herättää sith-lordi Marka Ragnosin henkiin. Luke ylentää tekojensa hyvästä Jadenin jediritariksi. Jaden saa uuden valosapelin vanhansa tilalle. Pelaaja saa päättää ottaako yhden valosapelin, kaksi valosapelia vai kaksiteräisen valosapelin. Sen jälkeen pelaaja tekee neljä tai viisi tehtävää ja lähtee Kylen kanssa Taspir III -planeetalle etsimään Roshia, joka on lähettänyt hätäsignaalin. Kun Jaden löytää Roshin, Rosh vakuuttaa katuvansa tekojaan ja haluaa pelastua pimeältä puolelta. Jaden on vihainen ja sanoo Roshin punovan juonta hänen päänsä menoksi. Pelaaja saa päättää tappaako Roshin ja siirtyy pimeälle puolelle vai säästääkö Roshin hengen ja pysyy valon puolella. Päätöksen jälkeen pelaaja taistelee Aloran kanssa. Aloran tapettuaan Jaden lähtee Korribaniin, missä Tavion herättää Marka Ragnosia. Tavionin luokse päästyään Jaden taistelee hänen kanssaan. Tavion ymmärtää olevansa häviöllä ja iskee Marka Ragnosin valtikan Ragnosin patsaaseen. Marka Ragnosin henki siirtyy Tavionin ruumiiseen. Jaden joutuu taistelemaan uudestaan Tavionin kanssa. Kun Tavion on kuollut, hänen ruumiinsa hajoaa Marka Ragnosin hengen voimasta. Jos pelaaja on kääntynyt pimeälle puolelle, hän joutuu päihittämään Kyle Katarnin, jonka jälkeen hän lähtee valloittamaan maailmankaikkeutta. Jos pelaaja on pysynyt valoisalla puolella, hän ei taistele Kyle Katarnin kanssa ja palaa Jediakatemiaan.

### Hahmot
* Jaden Korr
* Kyle Katarn
* Rosh Penin
* Luke Skywalker
* Tavion
* Alora
* Marka Ragnos
* Cultist
* Reborn kaksonen
* Uusi Reborn
* Rax Joris
* Boba Fett
* Jan Ors
* Lannik Racto

#### Muut hahmot
* Iskusotilaat
* Rikolliset
* Noghrit

#### Olennot
* Rancor
* Hiekkahirviö
* Tauntaun
* Mutanttirancor
* Wampa

#### Planeetat
* Yavin 4
* Hoth
* Korriban
* Tatooine
* Coruscant
* Tanaab
* Kril´dor
* Benjeel
* Taspir III
* Bakura
* Corellia
* Dosuun
* Zonju v
* Yalara

## Lähteet

## Aiheesta muualla
*